Communitas » vernuwing
Posts Tagged ‘vernuwing’
Tuiste vir Almal?
Written by Wilma le Roux on March 14, 2016 . Posted in Conferences, Konferensies
Die Fakulteit Teologie aan die Universiteit Stellenbosch, in samewerking met Communitas, Ekklesia en die Beyers Naudé-Sentrum vir Publieke Teologie bied jaarliks ​​‘n Winterskool aan vir predikante en pastors van verskeie denominasies, studente en akademici van verskillende godsdienstige en teologiese instansies, en mense uit verskillende vlakke van die lewe.
Ons is in die beplanningsfase van die 2016 Winterskool met die tema:
‘n Tuiste vir Almal – Die toekoms van die Christendom en ons jeug in Afrika.
Dit vind plaas van 31 Mei – 2 Junie 2016.
Ons is baie bewus daarvan dat daar op hierdie oomblik verskillende groepe is wat nie tuis voel in Suid-Afrika of sekere dele van Suid-Afrika nie. Dis nie hoe dit behoort te wees nie. Ons glo dat Christene in Suid-Afrika kan help om ‘n tuiste vir almal te skep. Ons glo dat die Bybel vir ons riglyne gee om ons visie te bereik. Ons glo dat die ouer geslag gesukkel het om hierdie visie van ‘n tuiste vir ons te leef, maar dat die jonger geslag ons hiermee kan help. In 1976 het ons die Soweto-opstand gehad waar baie jong mense geveg het vir ‘n beter onderwysstelsel en ‘n beter Suid-Afrika vir almal. Veertig jaar later kan ons die volgende vrae vra: Is Suid-Afrika ‘n tuiste vir almal? Wat is die rol van die kerk om ‘n tuiste vir almal te skep? Sal die kerk ‘n tuiste wees vir ons kinders en kleinkinders?
Die Winterskool bestaan ​​uit drie hoofredes met hoofsprekers, asook oggend parallelle sessies oor vyf verskillende onderwerpe geskeduleer oor drie dae, en middag parallelle sessies.
Die hoofredes sal fokus op die volgende onderwerpe:
Dag een sal fokus op die rol van die Christendom in die toekoms van ons land en kontinent – met as spreker Ds Esmé Bowers, van die Golgota Sanctuary van die Volle Evangelie Kerk;
Dag twee sal fokus op hoe die jong mense ons kan help om ‘n “tuiste vir almal” te skep – aangebeid deur Me Lovelyn Nwadeyi, nagraadse student in Politieke Wetenskap aan die Universiteit Stellenbosch;
Op dag drie sal ons fokus op onderwys en ‘n toekoms vir ons jeug – Prof Brian O’Connell, voormalige rektor en visekanselier van die UWK sal hierdie onderwerp dek.
VISIE VAN WINTERSKOOL
Voortgesette Teologiese vorming van predikante en ander lidmate;
Versterking van die verhouding tussen die Fakulteit en verskillende kerke, en tussen die kerke onderling;
Bespreking van relevante teologiese en gemeentelike sake;
Om ‘n draer van hoop in SA wees.
PROGRAM EN REGISTRASIE
Die finale program en registrasievorm sal in April 2016 beskikbaar wees op die webtuistes van die Fakulteit en Communitas: www.sun.ac.za/theology en www.communitas.co.za
Helette van der Westhuizen (Tel: 021 808 9560, E-pos: hvdwest@sun.ac.za of
Wilma le Roux (Tel: 021 808 3624, E-pos: wler@sun.ac.za
Written by Wilma le Roux on May 26, 2014 . Posted in VBO
CHRISTUS DIE HOOP VIR AFRIKA
– DIE VOLGENDE 20 JAAR –
Predikante, studente en akademiese personeel van verskeie kerklike tradisies asook die breë publiek, word uitgenooi na ŉ Winterskool met die tema Christus die hoop vir Afrika – die volgende 20 jaar.
Wanneer: van Dinsdag 10 Junie tot Donderdag 12 Junie 2014
Waar: by die Fakulteit Teologie, Dorpstraat 171, Stellenbosch
Daar is weer soos in die verlede gesamentlike en parallelle sessies met ruim tyd vir besprekings. Die gesamentlike sessies sal hoofsaaklik in Engels wees, en die parallelle sessies in die betrokke spreker se taal van voorkeur (Engels of Afrikaans).
Gesamentlike sessies word elke dag deur ‘n ander hoofspreker aangebied.
Paralelle sessies – hier kies deelnemers:
een oggendtema, en volg dit oor die drie dae;
een Dinsdagmiddag sessie, en
een Woensdagmiddag sessie.
Let daarop dat die volle registrasiefooi ‘n spitbraai insluit wat op Dinsdag 10 Junie vanaf 16:30 aangebied word.
Ons hoop om soveel as moontlik van julle daar te sien, sodat die visie van die Winterskool kan waar word:
die voortgesette teologiese vorming van predikante en ander geestelike leiers;
die versterking van die bande tussen kerke onderling, en tussen die fakulteit en verskillende kerke, en
die bespreking van relevante teologiese-, bedienings- en publieke vraagstukke.
Skryf in deur hier te kliek vir ŉ inskrywingsvorm: Winterskool Registrasievorm_2014
Vir ‘n volledige program, kliek hier: Winterskoolprogram 2014-06
LW SLUITINGSDATUM: Vrydag 30 Mei
For an English programme, click here: Winter School_Program_2014
For a registration form, click here: Winter School Registration Form 2014
Die winterskool word aangebied deur die Fakulteit en sy sentra Ekklesia en die Beyers Naudé Sentrum vir Publieke Teologie, in samewerking met Communitas.
Wil jy PEAK LEADERSHIP aanbied?
Written by Wilma le Roux on March 12, 2014 . Posted in Kursusse, VBO
Peak Leadership Fasiliteerders-opleiding
Die Peak Leadership-kursus is nie net ’n kursus vir besigheidsleiers nie. Dis ’n tydige kursus vir geestelike leiers vir die huidige werklikheid waarin God ons plaas!
Peak Leadership offers performance systems that motivate people. Employees will increase in engagement, become more positive & productive, and experience greater fulfillment in their roles.
In hierdie kursus ontdek leiers wat is die sogenaamde “Nuwe Ekonomie” en hoe om mense te begelei om mede-skeppend te word. Hulle leer hoe om beter as span (“village”) saam te werk. Die krag van die kollektiewe wysheid word deurgaans beoefen sodat leiers by mekaar leer, asook eer wat ander aan te bied het.
Daar is nou geleentheid om ‘n PEAK Leadership Fasiliteerders Opleiding by te woon. Almal wat reeds die PEAK Leadership kursus se 2 dele voltooi het, kwalifiseer om hiervoor in te skryf.
(Indien jy nog nie deel 2 afgehandel het nie, is daar wel voor die opleiding kans om dit te doen – daar vind ‘n Peak Werkswinkel 2 plaas op 15-16 April.)
Hoekom die Fasiliteerders Opleiding?
Dit is ‘n geleentheid om jou te bemagtig om gemeenskapsleiers op te lei in leierskap en húlle weer so te bemagtig.
Die opleiding sal plaasvind op 20-22 Mei en die 2de deel, die assessering, op 17-20 Junie.
Gedurende die gewone PEAK-kursus is die fokus op jou as ŉ afgevaardigde, as ŉ leerder of verkenner van jou eie leierskap.
In die Fasiliteerders-opleiding skuif hierdie fokus:
• die doel van die eerste 3 dae van die opleiding is om jou agter die skerms van die program in te neem en jou na die program te laat kyk uit die oogpunt van ŉ fasiliteerder.
• Jy kry kans om te praat oor doelwitte, voornemens en prosesse,
• kyk in detail na die oefeninge, en
• ondersoek wat kan verkeerd gaan.
• Julle kry kans om oor voorbeelde te praat en
• stories te deel wat jou ondervinding van die fasilitering van die program kan verbeter.
Die opleidingsdae is ŉ geleentheid om die skakels tussen die program en die werk wat jy doen, te verken – al die verskillende toepassings en opsies. Dis ook ŉ tyd van ondervindings deel en vrae vra.
In die 3 weke tussen die 2 blokke doen jy jou persoonlike voorbereiding om geassesseer te word gedurende Blok 2. Dis belangrik dat almal genoeg selfvertroue het en bevoeg voel om die program aan te bied, en dat die eienaars van die program by Village of Leaders seker is dat almal goed toegerus is.
In hierdie 3 weke moet jy dus die program jou eie maak, jou eie stories en maniere om die materiaal aan te bied vind, sodat jy eienaarskap van die program kan neem en eg kan oorkom. Hierdie voorbereiding vereis ŉ redelike hoeveelheid tyd en daarom is dit belangrik dat jy genoeg tyd op jou dagboek toelaat daarvoor.
Hierdie blok voorsien ŉ geleentheid vir jou om jou begrip van die program te demonstreer – die teorie, die proses en die oefeninge. Elke persoon sal ŉ aantal geleenthede kry om gedeeltes van die materiaal vir hul kollegas aan te bied en terugvoer te kry oor wat jy goed doen, en waar daar kanse vir verbetering is.
LW Die sperdatum is 12 Mei.
Kliek hier vir ‘n inskrywingsvorm: PEAK FASILITEERDERS OPLEIDING